Ինչևէ, առաջին արարի ավարտին ունեինք այս իրավիճակը։ Մինչև մայիսի 8-ը՝ վարչապետի ընտրության օրը, հանրապետական կուսակցությունը պետք է աշխատեր ամուր մնալ իր դիրքերում, իսկ Նիկոլ Փաշինյանը պետք է փորձեր ոչ միայն պահպանել իր ռեսուրսը, այլև մեծացնել, ավելի բարձրացնել ընդդիմադիր շարժման ջերմաստիճանը։ Այս առումով մայիսի 2-ին ամբողջ երկրի ճանապարհների, ենթակառուցվածքների, ռազմավարական օբյեկտների շրջափակումները թե իրենց ծավալներով, թե աշխարհագրությամբ և թե արդյունավետությամբ, իհարկե, աննախադեպ էին: